Breiðablik er komið með átta stiga forskot á toppi Bestu deildar karla í knattspyrnu eftir 4-1 sigur á KA. Þrír leikir fóru fram í gærkvöld.
Ísak Snær Þorvaldsson skoraði fyrsta mark Blika í leiknum og sitt tíunda mark í deildinni þegar hann kom sínum mönnum yfir á 24. mínútu. Hann lagði svo upp annað og þriðja mark Blika sem Jason Daði Svanþórsson og Viktor Karl Einarsson skoruðu og Jason Daði bætti svo fjórða markinu við áður en KA-menn skoruðu sárabótarmark rétt fyrir leikslok. Blikar eru nú með 27 stig á toppi deildarinnar en Víkingur og Stjarnan eru með 19 stig. Stjörnumenn gerðu 1-1 jafntefli við KR í gær þar sem Atli Sigurjónsson skoraði jöfnunarmark KR á 90. mínútu. Þá gerðu Fram og ÍBV 3-3 jafntefli þegar liðin mættust á nýjum heimavelli Fram í Úlfarsárdal. ÍBV er enn í neðsta sæti deildarinnar en er nú með jafn mörg stig og Leiknir í 11. sætinu en Leiknismenn mæta Val í kvöld. Framarar eru í 8. sæti með 10 stig. Tíunda umferðin klárast í kvöld með tveimur leikjum.
Heimsmeistaramótið í sundi hélt áfram í Budapest í gærkvöldi. Ítalínn Thomas Ceccon setti heimsmet í 100 metra baksundi er hann synti á 51.60 sekúndum en metið hafði staðið frá því á Ólympíuleikunum 2016 í Rio og var í eigu Ryan Murphy sem var meðal keppenda í gær en varð að láta sér lynda annað sætið. HM í sundi heldur áfram í dag og RÚV sýnir áfram frá mótinu, bein útsending hefst klukkan 16 í dag.
Í kvöld spila Íslands og bikarmeistarar Víkings í umspili Meistaradeildar Evrópu þegar liðið mætir eistnesku meisturunum í Levadia Tallinn en leikurinn hefst klukkan 19:30. Fjögurra liða mót fer fram á Víkingsvelli en klukkan 13 mætast Club d'Escaled frá Andorra og La Fiorita frá San Marino. Sigurliðin í þessum tveimur leikjum mætast svo á föstudag, 24. júní, í úrslitaleik um sæti í næstu umferð forkeppninnar.
Breiðablik er komið með átta stiga forskot á toppi Bestu deildar karla í knattspyrnu. Eiður Smári Guðjohnsen stýrir FH í fyrsta leik í kvöld.